recursal/SuperWikiNEXT-32B huggingface dataset:
**Facelift** (תרגום מילולי לעברית: **מתיחת פנים**) הוא אלבום הבכורה של להקת הגראנג' אליס אין צ'יינס.

את האלבום הפיק דייב ג'רדן, שהפיק גם אלבומים של הרולינג סטונז ושל ג'יינ'ס אדיקשן. הקלטת האלבום התעכבה מעט לאחר ששון קיני שבר את ידו במהלך קטטה, ונשקלה האפשרות להחליפו במתופף אחר, אך קיני הוריד את הגבס שלושה שבועות לפני הזמן והשתתף בהקלטת האלבום. האלבום הגיע למקום ה-42 במצעדי המכירות ועם הזמן הגיע למעמד של פלטינה כפולה.

ליין סטאלי סיפר שהשיר "*Man In The Box*" נכתב בהשראת ארוחת ערב שבה השתתפו חברי הלהקה ומספר אנשים מחברת התקליטים שהיו צמחוניים, ודיברו על כך שעגלים למאכל מגודלים בתוך קופסאות קטנות מאז לידתם. לדבריו, השיר נכתב על צנזורה ממשלתית ועל אכילת בשר כפי שהיא משתקפת דרך עיניו של עגל שגורלו נחרץ.

"*Man In The Box*" נבחר להיות הסינגל הראשון, והווידאו קליפ שצולם עבורו קצר הצלחה רבה ב-MTV (שודר 16 שבועות ברציפות). השיר הגיע לרשימות 20 הגדולים של תחנות רדיו רבות המתמחות ברוק. בפברואר הייתה הלהקה מועמדת בפעם הראשונה מתוך ארבע לפרס גראמי והפסידה. בספטמבר 1991 הגיע האלבום למעמד של אלבום זהב, תוך שישה שבועות מיציאתו של הסינגל (עד אז נמכרו 40,000 עותקים). במשך ששת החודשים הבאים הופיעה הלהקה עם ואן היילן ויצרה לעצמה הכרה נוספת.

על עטיפת האלבום מופיעת פניו של מייק סטאר כאשר הן מוכפלות בעזרת מחשב, ובצבעים מטאליים. הרעיון המקורי היה לשלב את פניהם של ארבעת חברי הלהקה יחדיו בעזרת מחשב. התמונה המקורית משמשת כעטיפתו של תקליטור מספר 1 של מארז התקליטורים *Music Bank*.

רשימת השירים
------------

כל השירים נכתבו והולחנו על ידי ג'רי קאנטרל (למעט היכן שמצוין אחרת). 

| Facelift |
| --- |
| מס' | שם | מילים | לחן | משך |
| 1. | We Die Young |   |   | 2:32 |
| 2. | Man in the Box | ליין סטאלי |   | 4:46 |
| 3. | Sea of Sorrow |   |   | 5:49 |
| 4. | Bleed the Freak |   |   | 4:01 |
| 5. | I Can't Remember | ליין סטאלי, ג'רי קאנטרל |   | 3:42 |
| 6. | Love, Hate, Love | ליין סטאלי |   | 6:26 |
| 7. | It Ain't Like That |   | ג'רי קאנטרל, מייק סטאר, שון קיני | 4:37 |
| 8. | Sunshine |   |   | 4:44 |
| 9. | Put You Down |   |   | 3:16 |
| 10. | Confusion | ליין סטאלי | ג'רי קאנטרל, מייק סטאר | 5:44 |
| 11. | I Know Somethin (Bout You) |   |   | 4:22 |
| 12. | Real Thing | ליין סטאלי |   | 4:03 |
| **משך כולל:** | **54:02** |

ראו גם
------

* Live Facelift

קישורים חיצוניים
----------------

* ספוטיפיי Facelift באתר ספוטיפיי
* MusicBrainz Facelift באתר MusicBrainz
* Discogs Facelift באתר Discogs
* AllMusic Facelift באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7d026b9c-9159-34b5-a40d-14f134718394

 |
**לבנה שיפמן** (נולדה ב-10 בפברואר 1968) היא אשת בנקאות ופיננסים ישראלית, דירקטורית בחברות ואלכ"רים, מרצה בנושאי פודטק ודירקטוריון ומגדר ופעילה חברתית בעמותות. מכהנת כדירקטורית בבנק מרכנתיל דיסקונט, בקרן שמש מקבוצת עוגן ובעמותת מגמה ירוקה. נוסף על כך, משמשת כמנהלת הפעילות של העמותה לחקלאות מודרנית (MAF) המקדמת חדשנות ויזמות בעולם הפודטק. עד ל-1 בדצמבר 2019 כיהנה כיו"ר הדירקטוריון של מוניציפל בנק בע"מ. בשנים 2009 ועד 2018 כיהנה כסמנכ"לית וחברת הנהלה בפרופאונד בית השקעות. בשנים 2008 ועד 2013 הייתה חברת מועצה בעיריית מודיעין מכבים רעות.

ביוגרפיה
--------

שיפמן נולדה בבני ברק לאליהו ולאסתר פינץ. בעלת תואר שני במשפטים לבוגרי מנהל עסקים, אוניברסיטת בר-אילן, תואר ראשון בהצטיינות במנהל עסקים מהמכללה למנהל, ותואר ראשון במדעי החברה מאוניברסיטת בר-אילן. בשנת 1991 החלה את דרכה המקצועית כבנקאית ומומחית פיננסית בשוק ההון, ועבדה בקבוצת בנק מזרחי טפחות, סיטיבנק ישראל ובנק לאומי לישראל.

בשנת 2009 הצטרפה שיפמן לחברת פרופאונד בית השקעות בע"מ, בו היא כיהנה כסמנכ"לית וחברת הנהלה, מנהלת לקוחות פרימיום עתירי הון, ואחראית רגולציה, זאת עד לשנת 2018. לשיפמן רישיון בניהול תיקי השקעות (מותלה מרצון) מטעם הרשות לניירות ערך.

במהלך שנת 2007, שיפמן ייסדה וכיהנה כיו"ר ארגון התנדבותי בשם "החסידה - מעגל תמיכה ליולדות". הארגון פועל בעיר מודיעין והסביבה. בעקבות פרויקט זה זכתה בתואר אחת מהנשים מובילות שינוי בישראל לשנת 2007 של מגזין TheMarker Woman.

בשנים 2008 עד 2013 כיהנה שיפמן כחברת מועצה בעיריית מודיעין מכבים רעות מטעם סיעת הירוקים. היא החזיקה בתיק איכות הסביבה ותיק קידום מעמד האישה. כמו כן, כיהנה כדירקטורית בהיכל התרבות מודיעין-מכבים-רעות.

בשנים 2014 עד 2016 שיפמן כיהנה כחברת דירקטוריון חיצונית, נציגת הציבור, בחברה הכלכלית לפיתוח מודיעין.

החל מה-31 באוגוסט 2016 ועד ה-1 בדצמבר 2019 כיהנה שיפמן כחברת דירקטוריון חיצונית במוניציפל בנק בע"מ (כהגדרתה בהוראה 301 להוראות ניהול בנקאי תקין של בנק ישראל). ב-17 באפריל 2018, נבחרה לכהן כיו"ר הדירקטוריון של הבנק. ב-1 בדצמבר 2019 הבנק התמזג לתוך מרכנתיל דיסקונט. החל מה-1 בינואר 2022, שיפמן מכהנת כדירקטורית בבנק מרכנתיל דיסקונט.

שיפמן מתגוררת במודיעין מכבים רעות, נשואה למיכאל ולהם שלושה בנים.

קישורים חיצוניים
----------------

* חברי דירקטוריון מוניציפל בנק בע"מ
* חברי דירקטוריון קרן שמש (חל"צ)

הערות שוליים
------------

1. ↑  העמותה לחקלאות מודרנית (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il
2. ↑  עברי-דראל, יעל (2007-08-23). "החסידות תומכות ביולדות טריות במודיעין". *Ynet*. נבדק ב-2018-04-19.
3. ↑  "דקסיה לבנק ירושלים: הצעתכם למיזוג אינה מפורטת מספיק". *כלכליסט - www.calcalist.co.il*. 2018-04-18. נבדק ב-2018-04-19.
**לבלון** (בפורטוגזית: **Leblon**) היא שכונה אמידה באזור הדרומי של העיר ריו דה ז'ניירו, ברזיל, הידועה גם בזכות חופהּ, הנושא את אותו שם. היא סמוכה לשכונות איפנמה, ג'באה, וידיגל ולגואה.

השכונה האמידה נחשבת כבעלת המחיר הגבוה ביותר למטר רבוע של נדל"ן בברזיל ובאמריקה הלטינית. חלקה העליון (Alto Leblon) הוא בעיקרו אזור מגורים, וחלקה התחתון (Baixo Leblon) ידוע כמרכז בוהמה בעל חיי לילה תוססים, ברים, מועדונים ומסעדות. כן פועלים בשכונה מספר אולמות למופעי סמבה ותיאטרון, בהם תיאטרון "בולסו" (Bolso).

השכונה כיכבה או שימשה אתר צילומים עבור מספר טלנובלות ברזילאיות.

קישורים חיצוניים
----------------

ויקישיתוף מדיה וקבצים בנושא **לבלון** בוויקישיתוף
* All about Leblon, באתר Ipanema

הערות שוליים
------------

1. ↑  Leblon tem o metro quadrado mais caro do Brasil e a maior valorização, באתר Diario do Rio

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565258005171
* LCCN: n90708263
* MusicBrainz: 5b994b38-dd22-46b8-8257-bb185a642c10
* VIAF: 145550637
* WorldCat: lccn-n90708263

 |
מבחר שפתוני לבלו: לבלו קלאסי, לבלו תות ולבלו "ויטמין פאואר" (נדיר)
**לבלו** (**Labello**) הוא מותג שפתוני לחות של חברת ביירסדורף (Beiersdorf) הגרמנית, הקיים למעלה ממאה שנים.

השם "לבלו" אינו שם המשפחה של ממציא המותג כפי שחושבים רבים, אלא מגיע מאיחוד המילים
הלטיניות "labium" (שפה) ו"bellus" (יפה).

בשנת 1902 המציא ד"ר אוסקר טרופולביץ בהמבורג את קרם הלחות לשפתיים "Beiersdorf Lippenpomade" ששווק בקופסת פח כחולה-לבנה. המוצר החדש לא הכה גלים. רק ב-1907, אז שונתה האריזה, וקרם הלחות לשפתיים החל להימכר כליפסטיק (באתר הרשמי של לבלו נטען כי הרעיון הומצא על ידם) המכירות עלו. שנתיים מאוחר יותר, זכה המוצר לשם החדש "לבלו".

בנוסף ללבלו הקלאסי נמכרים שפתוני לבלו בשלל טעמים ותכונות: לבלו רוז (הנותן גוון ורדרד עדין לשפתיים), לבלו קאמיל, לבלו חלב ודבש, לבלו לתנאי קור קיצוניים, לבלו בטעמי פירות שונים ועוד. לאחרונה החלו להימכר גם מוצרי ליפ גלוס של לבלו, המגיעים באריזת שפופרת.

מוצרי "לבלו" נמכרים היטב באירופה, ואינם משווקים בארצות הברית, שם שולטים המתחרים "בליסטקס" ו"צ'פסטיק". במדינות שונות (אנגליה, למשל) משווקים אותם ליפסטיקים תחת המותג "ניוואה" השייך גם הוא לחברת ביירסדורף.

קישורים חיצוניים
----------------

ויקישיתוף מדיה וקבצים בנושא **לבלו** בוויקישיתוף
* אתר האינטרנט הרשמי של לבלו
קבוצת בעלי דם חם היא קבוצה פוליפילטית, משום שהעופות והיונקים החברים בה פיתחו תכונה זאת בנפרד, והאב הקדמון המשותף שלהם אינו בעל דם חם.
בפילוגנטיקה, קבוצת אורגניזמים נקראת **פּולִיפִֿילֶטִית** (מיוונית: פולי = הרבה, פילה = גזע), אם האב הקדמון המשותף המאוחר ביותר של כל חברי הקבוצה אינו כלול בקבוצה. מיני הקבוצה נכללים בה יחדיו בשל מאפיין הומופלסי, משותף כלומר מאפיין משותף שאינו נרכש מאב משותף.

קבוצות שבהן האב הקדמון המשותף של כל חברי הקבוצה כלול בקבוצה נקראות **פרפילטיות**. קבוצות שבהן כל הצאצאים של אב קדמון כלשהו, והאב עצמו, חברים בקבוצה, נקראות **מונופילטיות** או **הולופילטיות**.

בעבר הטקסונומיה כללה קבוצות פוליפילטיות כסיווג לגיטימי בהתבסס על תכונות מורפולוגיות. כיום, עם זאת, מקובל בטקסונומיה המודרנית להחשיב קבוצות פוליפילטיות כסיווג לא-תקין, שכן הן אינן מעידות על קרבה אבולוציונית. בקבוצות פוליפילטיות, התכונות הדומות שעל פיהן קובצו הפרטים התפתחו אבולוציונית בנפרד בכל קבוצה.

דוגמאות מוכרות של קבוצות פוליפילטיות הן: בעלי דם חם, הכוללים את העופות והיונקים; פוטוסינתטיים (יצורים המקיימים פוטוסינתזה) הכוללים מינים רבים ממספר ממלכות, ובעלי חוליות מעופפים הכוללים את רוב העופות יחד עם העטלפים. בכל אחת מהן אין אב קדמון משותף הנכלל בעצמו בקבוצה.

ראו גם
------

* אבולוציה מתכנסת

קישורים חיצוניים
----------------

ויקישיתוף מדיה וקבצים בנושא **פוליפילטיות** בוויקישיתוף
טירן בקר על ראשה של קפיבארה.
**טירן בקר** (שם מדעי: *Machetornis rixosa*) הוא מין ממשפחת הטירניים של ציפור שיר קטנה החיה באמריקה הדרומית. זהו המין היחיד בסוגו.

מאפיינים
--------

אורכו של הטירן עד 20 ס"מ ומשקלו 20-40 גרם. הוא בעל נוצות צהובות עם גוון אפור, זנב מפוצל ומקור שחור גדול. העיניים אדומות.

הטירן מצוי באמריקה מפנמה ואקוודור עד צפון ארגנטינה ובוליביה ומערבה עד ברזיל. הוא נפוץ בערבות טרופיות כמו הסראדו או בסמוך לנהרות ולביצות. רק לעיתים נדירות הם חיים ביערות סבוכים.

לטירנים אלה ישנו קשר טוב עם מיני יונקים גדולים כמו הקפיבארה הענקית. כשהאדם הגיע והביא סוסים ופרות גם הם שימשו את הטירן. יחסיו עם היונקים הדדיים והציפור מנקה את היונק ומעבירה ממנו חיידקים וחרקים בתמורה למזון ולתצפית על סביבתה.

הטירנים בונים קני גדולים או גונבים קנים של טירניים אחרים. הם מטילים 3-4 ביצים הבוקעות תוך 15 יום.

קישורים חיצוניים
----------------

ויקישיתוף מדיה וקבצים בנושא **טירן בקר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  טירן בקר באתר הרשימה האדומה של IUCN
טירת אמבואז
**טירת אמבואז** (בצרפתית: **Château d'Amboise**) היא טירה הממוקמת בתוך העיירה אמבואז שבמחוז אנדר ולואר, במרכז צרפת. הטירה היא אחת מטירות עמק הלואר.

היסטוריה
--------

הטירה בנויה על צוק הצופה על גשר אסטרטגי חשוב שעל נהר הלואר. בנייתה החלה במאה ה-11 על ידי פולק השלישי, רוזן אנז'ו. במשך השנים הטירה הורחבה ובוצרה, ובאמצע המאה ה-15 היא עברה לידיו של שארל השביעי, מלך צרפת, לאחר שבעליה, לואי מאמבואז, הוצא להורג באשמת קשירת קשר נגד המלך לואי האחד עשר.

הטירה הפכה במהרה לאחד המשכנים האהובים על מלכי צרפת. המלך שארל השמיני החליט לבנות אותה מחדש בשנת 1492 בסגנון הגותי המאוחר, אולם בשנת 1495 הצטרפו למלאכה שני בנאים איטלקיים שהפכו את טירת אמבואז לראשונה בצרפת שכללה אלמנטים מסגנון הרנסאנס. שארל השמיני מת באמבואז לאחר שנחבט בחוזקה במשקוף נמוך בתוך הטירה.

המלך פרנסואה הראשון גדל בטירת אמבואז, שהייתה שייכת באותה התקופה לאימו, לואיז, נסיכת סבויה. במהלך השנים הראשונות לכהונתו כמלך צרפת הטירה הגיעה לשיא הדרה. לאונרדו דה וינצ'י הגיע לטירה כאורחו של המלך בדצמבר 1515, שם בילה ועבד עד מותו בשנת 1519, ושם גם נקבר.

המלך אנרי השני ואשתו, קטרינה דה מדיצ'י, גידלו את ילדיהם בטירת אמבואז יחד עם מרי סטוארט, מלכת סקוטלנד, שהייתה מיועדת להנשא לפרנסואה השני.

### קנוניית אמבואז

 ערך מורחב – **קנוניית אמבואז**  

בשנת 1560, בזמן מלחמות הדת בצרפת, בית בורבון ההוגונוטי תכנן את קנוניית אמבואז כנגד בית גיז הקתולים, ששלט למעשה בצרפת בשמו של פרנסואה השני הצעיר. המורדים ניסו להסתער על טירת אמבואז, אולם הניסיון כשל, ובמהלך השבועות הבאים 1200 קושרי קשר נלכדו ונתלו על מתלי ברזל ועל עצים בחזית הטירה. לאחר מספר ימים החצר הייתה צריכה לעזוב את המקום בשל הריח שעלה מהגופות הרבות.

דעיכתה של אמבואז
----------------

לאחר מקרה הקנוניה טירת אמבואז לעולם לא חזרה לגדולתה הקודמת. בתחילת המאה ה-17 הטירה, שהייתה נטושה כמעט לגמרי, עברה לבעלותו של גאסטון, דוכס אורליאן, אחיו של המלך לואי השלושה עשר. לאחר מותו הטירה חזרה להיות רכוש המלוכה, ובמהלך מרידות הפרונד הפכה לבית כלא.

במהלך המהפכה הצרפתית הטירה נהרסה ברובה, ובמהלך שלטונו של נפוליאון בונפרטה דו"ח הנדסי קבע כי יש להרוס גם את רוב החלקים הנותרים. המלך לואי פיליפ החל בבנייה מחדש של הטירה במהלך שלטונו אך כשנאלץ לוותר על הכתר בשנת 1848 הטירה הוחרמה על ידי הממשלה והפכה למשך מספר שנים למעונו של עבד אל-קאדר אל-ג'זאירי הגולה. בשנת 1873 הטירה הועברה לידיהם של יורשיו של לואי פיליפ, שהחלו במלאכת הבנייה מחדש והשחזור של הטירה.

במהלך פלישתם של הנאצים לצרפת בשנת 1940 הטירה נפגעה על ידי הפצצות, ומשנות החמישים של המאה ה-20 יורשיו של לואי פיליפ, ובראשם אנרי, רוזן פריס, המשיכו בשחזור הטירה, עבודה שנמשכת עד היום. הטירה הקיימת כיום מהווה רק חמישית מהגודל של הטירה המקורית.

קישורים חיצוניים
----------------

ויקישיתוף מדיה וקבצים בנושא **טירת אמבואז** בוויקישיתוף
* 

* אתר האינטרנט הרשמי של טירת אמבואז
* טירת אמבואז, ברשת החברתית טוויטר

|  |  |
| --- | --- |
| בקרת זהויות עריכת הנתון בוויקינתונים | 
* GND: 4499772-3
* VIAF: 248268934
* WorldCat: viaf-248268934

 |
שחקני הקבוצה (בשחור) במהלך משחק כנגד עירוני נשר בעונת 2015/2016 בליגה א' צפון
**מכבי צור שלום** היא מועדון כדורגל מהעיר קריית ביאליק. הישג השיא של הקבוצה הייתה בעונת 2005/2006 כאשר שיחקה בליגה הארצית, אך נשרה בסיומה חזרה לליגה א'.

בשנת 2020 התאחדה הקבוצה הבוגרת עם מכבי עירוני קריית אתא וכיום שמה הוא מכבי עירוני קריית אתא ביאליק.

היסטוריה
--------

מאז הקמתה שיחקה הקבוצה בליגות הנמוכות, אך מסוף שנות התשעים רשמה עליית ליגה שלוש פעמים במשך שש שנים. בשנת 1999 העפילה הקבוצה מליגה ג' לליגה ב'. בשנת 2002 העפילה הקבוצה מליגה ב' לליגה א'. בשנת 2005 העפילה הקבוצה מליגה א' לליגה הארצית.

הקבוצה שיחקה במשך שנים במגרש השכונתי בקרית ביאליק, אך דווקא בעקבות ההעפלה לליגה הארצית, נאלצה הקבוצה לעזוב את המגרש הביתי, שכן מגרש זה אינו נמצא מתאים לאירוח משחקים בליגה הארצית. לכן הקבוצה נאלצה לנדוד למגרשים בטירת כרמל ובקריית אתא.
הנדודים הללו הפריעו לקבוצה, שהסתבכה במאבקי תחתית קשים. הפסד להפועל רמת גן בבית שלושה מחזורים לסיום העונה הביא לירידתה המעשית בחזרה לליגה א' והשאיר בדיעבד את הפועל רמת גן בליגה הארצית.

בעונת 2008/2009 ייצגה מכבי צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מהליגות הנמוכות.

ב-27 ביולי 2020 התאחדה הקבוצה עם מכבי עירוני קריית אתא. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת מכבי עירוני קריית אתא ביאליק.

הישגים
------

* אליפות ליגה ג' (1): 1998/1999
* אליפות ליגה ב' (1): 2001/2002
* אליפות ליגה א' (1): 2004/2005

קישורים חיצוניים
----------------

* מכבי צור שלום, ברשת החברתית פייסבוק
* מכבי צור שלום באתר ההתאחדות לכדורגל בישראל

הערות שוליים
------------

1. ↑  מכבי צור-שלום \ תעודת זהות
2. ↑  איחוד היסטורי בין הקבוצות מכבי צור שלום ומכבי קריית אתא הוליד קבוצה משותפת, באתר חדשות חיפה קריות, 29 ביולי 2020
**מכבי עירוני מוסינזון הוד השרון** היא קבוצת כדורעף ישראלית מהעיר הוד השרון, המשתתפת בליגת העל בכדורעף. קבוצת הבוגרים מארחת באולם הספורט של תיכון מוסינזון, המכיל 500 מקומות ישיבה.

היסטוריה
--------

המועדון הוקם בשנת 1980 על ידי קבוצת שחקנים ותיקים ששיחקו כדורעף בחצרו של יורם בראון, שהיה הבעלים של "מדגרות בראון" בהוד השרון. לאחר מכן הוא נרשם לליגה ב' בכדורעף - בשם "מכבי אפרוחי בראון הוד השרון". ב-1985, ישראל חילו, שהיה מורה לחינוך גופני בתיכון מוסינזון בעיר הוד השרון, הקים קבוצת כדורעף של תלמידים צעירים אותם לימד לשחק כדורעף. קבוצה זו נרשמה גם היא לליגה ב' במסגרת אגודת מכבי הוד השרון. במהלך השנים שתי הקבוצות הבוגרות טיפסו במעלה הליגות, כך שקבוצת אפרוחי בראון עלתה לליגה הארצית (ליגת המשנה), וקבוצת הצעירים של מוסינזון הגיעה לליגה א'. ב-1991 החליטו יוני אלמוג וישראל חילו להקים בית ספר לכדורעף בשיתוף חטיבת הביניים "הראשונים", והוקמה כיתת ספורט ראשונה לכדורעף בנים ובנות, תלמידי כיתה ז' של החטיבה. 

בסיום עונת 1998/1999 העפילה הקבוצה לליגת העל בכדורעף לראשונה בהיסטוריה שלה. בעונת 2002/2003 הגיעה הקבוצה לגמר גביע המדינה, אך הפסידה להפועל מטה אשר 3-0. בעונת 2006/2007 הצליחה הקבוצה לשבור את תקרת הזכוכית וזכתה בדאבל היסטורי כשניצחה את קבוצת מכבי תל אביב החזקה - גם בסדרת גמר האליפות וגם בגמר גביע המדינה (הקבוצה זכתה בדאבל גם עם קבוצת הנוער בעונה זו). בעונת 2007/2008 הפסידה למכבי תל אביב גם בסדרת גמר האליפות וגם בגמר גביע המדינה וסיימה סגנית בשני המפעלים.

הישגים ותארים
-------------

* **ליגת העל**
	+ **אליפות (1)**: 2006/2007
	+ סגנית (4): 2007/2008, 2008/2009, 2010/2011, 2016/2017
* **גביע המדינה**
	+ **זכייה (1)**: 2006/2007
	+ סגנית (2): 2002/2003, 2007/2008

קבוצות האגודה
-------------

בנוסף לקבוצת הבוגרים מפעילה האגודה קבוצת נשים המתמודדת בליגת העל בכדורעף נשים. קבוצות רבות משחקות במסגרת מחלקת הנוער והנערות וכן ובית הספר לכדורעף וקבוצות בליגת העל לתיכונים בשיתוף כפר הנוער מוסינזון. למחלקה הישגים רבים במגוון גילאים.

קישורים חיצוניים
----------------

* אתר האינטרנט הרשמי של מכבי מוסינזון הוד השרון
* מכבי מוסינזון הוד השרון, ברשת החברתית פייסבוק
**מכבי סלוניקי** הוא מועדון ספורט בעיר סלוניקי, המייצג באופן היסטורי את הקהילה היהודית בעיר. המועדון כולל מחלקות של כדורגל, כדורסל, כדורעף, אתלטיקה, הרמת משקולות, טניס שולחן, איגרוף, רכיבה על אופניים ושחמט. צבעיו כחול-לבן.

היסטוריה
--------

מכבי סלוניקי הוקמה בשנת 1908 על ידי חברי הקהילה היהודית. משנת 1930 החלה להשתתף גם במשחקי המכביה. 

ספורטאים חשובים היו חברי מחלקת האיגרוף, שהייתה המחלקה היחידה שהייתה בה ספורטאים לא יהודים לפני מלחמת העולם השנייה. מבין הספורטאים הידועים היו דינוס עוזיאל, יעקב רצון ושלמה ארוך. 

לאחר השואה פעילות המועדון הופסקה. הוא הוקם שוב בשנת 1966 וכולל גם ספורטאים לא יהודים.

קישורים חיצוניים
----------------

* אתר האינטרנט הרשמי של מכבי סלוניקי
* מכבי סלוניקי, באתר הקהילה היהודית בסלוניקי

הערות שוליים
------------

1. ↑  "Η δική μας Μακαμπί" (ביוונית). iospress.gr. 22 באפריל 2000. נבדק ב-12 ביוני 2015. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007363642805171
* LCCN: no2011006359
* VIAF: 5067151433044356420007
* WorldCat: viaf-5067151433044356420007

 |
באנליזה נומרית ובאנליזה מתמטית, **פולינום טריגונומטרי** הוא צירוף ליניארי סופי של פונקציות מהצורה (sin (nx ו-(cos (nx כאשר n הוא מספר טבעי אחד או יותר. מקדמי הפונקציות עשויים להיות מספרים ממשיים, עבור פונקציות ממשיות; או מרוכבים, ואז הפולינום הוא למעשה טור פורייה סופי. 

הפולינומים הטריגונומטריים שימושיים ביותר, למשל באינטרפולציה טריגונומטרית המשמשת לאינטרפולציה של פונקציות מחזוריות. הם משמשים גם בהתמרת פורייה בדידה. 

שמם שם הפולינומים הטריגונומטריים נובע מהאנלוגיה שיש בינם לבין פולינומים אלגבריים: הפונקציות (sin(nx ו-(cos(nx אנלוגיות לחד-איברים (מונומים), ובמקרה המרוכב, מרחב הפולינומים הטריגונומטריים נפרש על ידי חזקות חיוביות ושליליות של {\displaystyle e^{ix}}.

הגדרה פורמלית
-------------

כל פונקציה T מהצורה:

{\displaystyle T(x)=a\_{0}+\sum \_{n=1}^{N}a\_{n}\cos(nx)+\mathrm {i} \sum \_{n=1}^{N}b\_{n}\sin(nx)\qquad (x\in \mathbf {\mathbb {R} } )}
כאשר {\displaystyle \forall \_{0\leq n\leq N}\quad a\_{n},b\_{n}\in \mathbb {C} }, נקראת **פולינום טריגונומטרי מרוכב** ממעלה N.
בעזרת נוסחת אוילר, ניתן להציג את הפולינום גם בצורה:

{\displaystyle T(x)=\sum \_{n=-N}^{N}c\_{n}\mathrm {e} ^{\mathrm {i} nx}\qquad (x\in \mathbf {\mathbb {R} } )}
אם נגביל את המקדמים לשדה הממשיים (כלומר ניקח {\displaystyle a\_{n},b\_{n}\in \mathbb {R} }), יתקבל **פולינום טריגונומטרי ממשי**.

תכונות
------

ניתן לחשוב על פולינום טריגונומטרי בתור פונקציה מחזורית מעל הישר הממשי, עם מחזור שהוא כפולה של 2π או בתור פונקציה מעל מעגל היחידה.

מכך עולה כי הפולינומים הטריגונומטריים הם קבוצה צפופה במרחב הפונקציות הרציפות על מעגל היחידה, עם נורמת הסופרימום. זהו מקרה פרטי של משפט הקירוב של ויירשטראס. באופן קונקרטי, לכל  ε > 0 ולכל פונקציה רציפה f, קיים פולינום טריגונומטרי T כך שלכל z מתקיים ƒ(z) − T(z)| < ε|. לפי משפט פייר, הממוצעים החשבוניים של הסכומים החלקיים של טור פורייה של f מתכנסים במידה שווה אל f, וכך מתקבלת דרך מפורשת למצוא פולינום טריגונומטרי שמקרב את f. 

לפולינום טריגונומטרי ממעלה N יש לכל היותר 2N שורשים בכל קטע מהצורה [a, a + 2π) כך ש-a ממשי, אלא אם כן מדובר בפונקציית האפס.

ראו גם
------

* פולינום
* טור פורייה
אין תמונה חופשיתאין תמונה חופשית
**חנה יעקב-פלר** (1895–1968) הייתה רופאת עור, מחלוצות הרופאות בארץ ישראל, מרופאי העור הראשונים בארץ-ישראל, עמדה בראש ארגון הרופאות בההסתדרות הרפואית בישראל.

קורות חיים
----------

יעקב-פלר נולדה בברודי בגליציה באוסטרו הונגריה. בשנת 1919 סיימה את לימודי הרפואה בווינה והתמחתה במחלות עור ומין.

יעקב-פלר התחתנה עם הד"ר צבי הנריק יעקב, ב-1917 נולדה בתה גרדה. ב-1920 עלתה לארץ ישראל עם בתה ואמה, מספר חודשים לאחר שבעלה עלה. בני הזוג התיישבו בלוד.

בהמשך חזרה יעקב-פלר לווינה, עשתה דוקטורט נוסף במדעי המדינה וחזרה ללוד כרופאה. יעקב פלר נפרדה מבעלה, ואחרי מאורעות תרפ"ט עברה לתל אביב שם עסקה במקצועה, בנוסף עמדה בראש ארגון הרופאות בהר"י.

בתל אביב נישאה לרופא הפנימי הד"ר משה פלר, אשר היה אחראי על נפגעי המאורעות מטעם ההגנה, התמנה ב-1949 למנהל הרפואי של מחוז דן של קופת חולים הכללית..

פלר שלטה בשפה הערבית.

בשנת 1968 נפטרה יעקב-פלר.

לקריאה נוספת
------------

* הארץ, 18 בינואר 1980

הערות שוליים
------------

1. ↑  "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך : פלר, חנה יעקב עמוד 340
2. ↑  "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: פלר, משה (מוריס) ל. עמוד 340
3. ↑  חנה יעקב-פלר, Genealogy
התמתחות של עמודת אוויר בציר הגובה גוררת התכנסות של אוויר פנימה במישור האופקי.
**שקע טופוגרפי** (באנגלית: Lee Trough) במטאורולוגיה דינמית הוא סוג של שקע ברומטרי המתהווה כאשר רוח מנשבת במורד הר או מכשול טופוגרפי משמעותי אחר. שקע כזה מכונה גם **שקע חסי** משום שהוא מתהווה בסמוך לצלע ההר האחורית ביחס לכיוון נשיבת הרוח; הוא "חוסה בצדו האחורי" של ההר. דוגמאות בולטות לכך כוללות את השקעים הברומטריים הנצפים בעקביות במורד הצד המזרחי של הרי הרוקי בארצות הברית.

היווצרותו של שקע טופוגרפי נובעת מעקרון מטאורולוגי המכונה "**חוק שימור הערבוליות הפוטנציאלית**", הקובע בין היתר כי שכבת אוויר המשנה את עובייה חייבת לשנות את הערבוליות הכוללת שלה. ערבוליותו הכוללת של גוש אוויר מורכבת מערבוליות "טבעית" (כלומר המתקיימת גם כאשר הגוש נייח) הנובעת מסיבוב כדור הארץ סביב צירו ומכומתת בפרמטר קוריוליס המקומי f, ומערבוליות מורגשת הנדמית כסחרור של האוויר סביב אזור של לחץ נמוך ומכומתת במדד הציקלוניות של הזרימה w. עבור שכבת אוויר בעובי H, עקרון שימור הערבוליות הפוטנציאלית קובע שהגודל:

{\displaystyle PV={\frac {f+w}{H}}}
נשמר בהיעדר אפקטים חיצוניים כמו חיכוך עם הקרקע או חימום לא אדיאבטי. במקרה של רוח הנושבת במורד הר, האוויר הסמוך לפני ההר נאלץ לעקוב אחר התוואי הטופוגרפי של ההר, בעוד שהאוויר המצוי בגובה משמעותי מעל ההר כמעט ולא מושפע מנוכחותו של ההר. כתוצאה, שכבת האוויר גדלה בעוביה, ומכיוון שפרמטר קוריוליס אינו משתנה בזמן (בהנחה שהזרימה אינה מתפרשת על קווי רוחב רבים מדי), מדד הציקלוניות w חייב לגדול על מנת לשמר את הערבוליות הפוטנציאלית. באופן שקול ניתן להסתכל על אלמנט זורם שהוא עמודת אוויר צרה העוקבת אחר תוואי ההר; כאשר גובה העמודה גדל, שטח בסיסה חייב לקטון - ומחוק שימור התנע הזוויתי נובע שהמהירות הזוויתית של סחרור העמודה סביב צירה חייב לגדול. על אף שהתייחסנו רק לערבוליות העמודה סביב צירה, משפט סטוקס מבטיח שסחרור עצמי של הרבה עמודות כאלה שקול להתפתחות סירקולציה כוללת המאפיינת מערכות של לחץ נמוך.

עקרון שימור הערבוליות הפוטנציאלית מסביר גם מדוע בחצי הכדור הצפוני, שקעים ברומטריים המצפינים נוטים להיחלש ואלו המדרימים נוטים להעמיק; כאן עובי שכבת האוויר קבוע בקירוב, והגורם המשפיע הוא התחלופה בין ערבוליות טבעית (פרמטר קוריוליס f) וערבוליות מורגשת (הציקלוניות w).

ראו גם
------

* שקע ברומטרי
שקנאי מסולסל בשחייה
ביצת שקנאי מסולסל, אוסף מוזיאון טולוז
**שקנאי מסולסל** (שם מדעי: ***Pelecanus crispus***) הוא מין במשפחת השקנאיים. הוא מתרבה מדרום-מערב אירופה דרך אסיה עד סין בביצות ובאגמים רדודים. השקנאי המסולסל הוא מזדמן נדיר בישראל.

מאפיינים
--------

זהו הגדול שבשקנאים: אורכו נע בין 170 ל-190 ס"מ, משקלו נע בין 11 ל-15 ק"ג, ומוטת כנפיו היא כ-3 מטרים. בממוצע, זהו המין המעופף הכבד ביותר, על אף שחובות גדולות וברבורים מצויים זכרים יכולים לעלות על השקנאי המסולסל במשקל מקסימלי. הוא נבדל מהשקנאי המצוי בנוצות עורפו המסולסלות, שנתנו לו את שמו בעברית, רגליו האפורות, ופלומתו האפרפרה-לבנה, להבדיל מהשקנאי המצוי שפלומתו לבנה לגמרי. לסתו התחתונה אדומה בעונת ההזדווגות. הצעירים אפורים וחסרים את נקודת העור האדומה בפנים של צעירי השקנאי המצוי. לנ"ל יש נוצות תעופה כהות יותר.

השקנאי המסולסל נודד למרחקים קצרים, הוא נראה אלגנטי בזמן דאייה, כשהלהקה עפה בתיאום. קינו הוא למעשה ערימה גסה של צמחייה ומשוך אחורה כשל קינה של האנפה. השקנאי תופס דגים ויצורי מים קטנים בשק שבתחתית מקורו.

כמו השקנאי המצוי, אוכלוסיית השקנאי המסולסל נפגעה קשות בעקבות הרס בתי גידול וציד.

השקנאי המסולסל הוא אחד מהעופות בהם עוסק הסכם עופות המים האפריקני-אסיאתי (AEWA).

טרם זוהו תת-מינים של השקנאי המסולסל בטווח תפוצתו הרחב, אבל תואר תת-מין קדום (*Pelecanus crispus palaeocrispus*) בהתבסס על הבדלי גודל שנמצא בבינאגאדי, אזרבייג'ן.

קישורים חיצוניים
----------------

ויקישיתוף מדיה וקבצים בנושא **שקנאי מסולסל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

* עדית מרקין, תלתל פראי: מסע בעקבות השקנאי המסולסל ביוון, באתר ynet, 2 באפריל 2016

הערות שוליים
------------

1. ↑  שקנאי מסולסל באתר הרשימה האדומה של IUCN
ראש של שקנאי קטן
 ביצי שקנאי קטן, אוסף מוזיאון טולוז
**שקנאי קטן** (שם מדעי: *Pelecanus rufescens*) הוא מין של שקנאי שמצוי באפריקה, דרום חצי האי ערב ודרום הודו; ייתכן שהוא נכחד במדגסקר. אורכו כ-125 עד 155 ס"מ, מוטת כנפיו כ-215 עד 290 ס"מ, ומשקלו בין 4 ל-7 ק"ג. אורך המקור כ-30 עד 38 ס"מ. הנקבה קטנה מעט מהזכר.

בתי הגידול המועדפים עליו הם ביצות ואגמים רדודים. השקנאים ישנים ומתרבים בדרך כלל על עצים (כגון עצי מנגרובים), אך הם עשויים גם לישון על חופים חוליים, צוקים, דיונות ואיי שונית.

גופו של השקנאי הקטן לבן-אפרפר, ולעיתים בעל גוון ורדרד באזור הגב (מכאן שמו העברי של השקנאי). המקור צהוב, והשק שמתחתיו אפור. בעונת הרבייה, הנוצות על ראשם של הזכרים ארוכות יותר מבניצוי הרגיל. פרטים צעירים דומים לשקנאי בניצוי החורף, אבל הבטן והחזה אפורים-חומים, יש מעט נוצות על העורף, הזנב חום, ונוצות התעופה כהות יותר מאצל פרטים בוגרים.

השקנאי ניזון בעיקר מדגים, שמשקלם מגיע עד 450 גרם (אם כי בדרך כלל הוא ניזון מדגים שמשקלם בין 80–290 גרם), ומדו חיים. לעיתים קרובות, השקנאים צדים את מזונם בקבוצות: הם מכניסים את מקוריהם למים בבת אחת, על מנת לבלבל את הטרף, וממלאים אותם במים ובדגים. מקור השקנאי עשוי לכלול עד כ-8 ליטרים של מים. פרט ממין זה עשוי לאכול כקילוגרם דגים ביום.

השקנאים מקננים על עצים בלהקות, שכוללות בדרך כלל בין 50 ל-200 זוגות. הקנים קרובים זה לזה, ומוקמים בגובה של כ-5 עד 10 מטרים מעל הקרקע. אין עונת רבייה קבועה, והשקנאים מקננים לכל אורך השנה. הנקבה מטילה 2–3 ביצים לבנות. הדגירה נמשכת כ-30 ימים. ההורים מאכילים את הגוזלים על ידי הקאת מזון חצי-מעוכל אל תוך פיהם. השקנאים מגיעים לבגרות מינית בגיל 3–4 שנים.

קישורים חיצוניים
----------------

ויקישיתוף מדיה וקבצים בנושא **שקנאי קטן** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

שקנאי קטן, באתר Oisaux-birds

הערות שוליים
------------

1. ↑  שקנאי קטן באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548567905171

 |
המבנה הפנימי של מונע זנד
**מנוע זנד** (באנגלית: **Zend Engine**) הוא מנוע סקריפטאות (מכונה וירטואלית), הידוע עקב התפקיד החשוב אותו הוא ממלא בשפת אוטומציית האינטרנט PHP. המנוע פותח במקור על ידי אנדי גוטמנס וזאב סורסקי בהיותם סטודנטים בטכניון. מאוחר יותר הם הקימו את חברת זנד טכנולוגיות ברמת גן. השם Zend הוא הלחם של שמות המייסדים באנגלית, Zeev ו-Andi.

היסטוריה
--------

הגרסה הראשונה של מנוע הזנד הופיעה ב-1999 יחד עם PHP גרסה 4. הוא נכתב כהתקן back-end מודולרי ומותאם שאפשר, בפעם הראשונה, להשתמש בו גם מחוץ לקוד PHP. הביצועים, יציבות ופרישות של המנוע שיחקו מרכיב עיקרי בפופולריות העולה של קוד PHP.

הגרסה הנוכחית של המכונה הווירטואלית היא **מנוע זנד 3** שנמצא בליבו של PHP7. קוד המקור של מנוע הזנד זמין בחופשיות תחת רישיון ה-PHP מאז 2001; זהו פרויקט קוד-פתוח, וישנם כעת מספר מפתחים מכל העולם שמנדבים מזמנם וכישוריהם להרחיב ולשפר את בסיס הקוד. חברת זנד טכנולוגיות מוכרת כלי פיתוח וניהול עבור המנוע, והוא נמצא בשימוש חברות הטכנולוגיה הגדולות בעולם ביניהם IBM ואורקל. למרות ש-PHP היא טכנולוגיה המתחרה בפלטפורמת .NET של חברת מיקרוסופט, מיקרוסופט החליטה לשתף פעולה עם זנד טכנולוגיות, כדי לאפשר למתכנתים ליצור יישומים ב-PHP עבור שרתי מיקרוסופט.

ארכיטקטורה
----------

מנוע זנד משמש באופן פנימי על ידי PHP כמהדר ומנוע Runtime. סקריפטים של PHP נטענים לזיכרון ומורכבים לקודי-נתונים של Zend. אופקודים אלה מבוצעים וה-HTML שנוצר נשלח ללקוח.

### דוגמה

כדי ליישם מתורגמן אינטרנט, אתה זקוק לשלושה חלקים:

1. החלק המתורגמן מנתח את קוד הקלט, מתרגם אותו ומבצע אותו.
2. חלק הפונקציונליות מיישם את הפונקציות של השפה.
3. חלק הממשק מדבר עם שרת האינטרנט .

מנוע זנד אחראי לשלב 1 לחלוטין וקצת משלב 2; קוד ה-PHP לוקח חלקים בשלבים 2 ו-3.

קישורים חיצוניים
----------------

* 

* אתר האינטרנט הרשמי של מנוע זנד (באנגלית)
* Zend Engine 2.0 Design document (via Internet Archive)
* The Zend Engine License, version 2.00
* Official git repository
* Github repository mirror
* Zend Engine 1 section in PHP manual
* Zend Engine 2 API reference in PHP manual
* Zend Engine 3 section in PHP manual
* Documentation on the PHP development wiki

הערות שוליים
------------

1. ↑  בתיה פלדמן, ‏זנד חתמה עם אורקל על הסכם בהיקף עשרות מיליוני דולרים, באתר גלובס, 16 במאי 2005
2. ↑  הארץ, המנוע של האינטרנט: הסכם נוסף בין יבמ העולמית לזנד; יניב לסטארט-אפ הישראלי 20 מיליון דולר, באתר TheMarker‏, 10 באפריל 2006
3. ↑  מיקרוסופט תשתף פעולה עם חברת הקוד הפתוח הישראלית זנד טכנולוגיות, באתר הארץ, 2 בנובמבר 2006
4. ↑  שמוליק שלח, ‏זנד מרחיבה את השת"פ עם מיקרוסופט, באתר גלובס, 1 בנובמבר 2006
**מנוע חוקים** או **מערכת מונעת חוקים** (**Rule Engine**) היא כלי תוכנה באמצעותו ניתן לכתוב מערכת מומחה.

במערכת המומחה שלושה מרכיבים עיקריים:

* חוקים לוגיים
* זיכרון עבודה המכיל עובדות
* מנוע הסקה (Induction Engine)

תוכנת מנוע החוקים תומכת ביצירת החוקים, העובדות והפעלת מנוע ההסקה, ומהווה לפיכך סביבת פיתוח עבור פיתוחה של מערכות מומחה.
מערכת המומחה מיישמת את אוסף החוקים הלוגיים שהוגדרו לאוסף העובדות, כך שבמהלך היישום יכולות להיווצר עובדות חדשות. במרבית המערכות לא נוצרים חוקים חדשים.

חוק לוגי בנוי מחלק של התניה (if) וחלק של ביצוע (then). כאשר קיימת עובדה מסוימת התואמת להתניה של חוק הלוגי, החוק עובר למצב הפעלה (activation). במידה שקיימות מספר עובדות המתאימות לחוק, תבוצענה הפעלות של החוק עד אשר כל העובדות "יטופלו".

מנוע ההסקה מבצע את חלק הביצוע של החוק שהופעל. כאשר חוק שהופעל מבוצע, הביצוע מוגדר כ"יריה" (fire). המנוע יפעל ויבצע את החוקים כל עוד קיימים ברשימה (Agenda) חוקים שעברו הפעלה. תוך כדי הביצוע, ייתכן שיתווספו, ימחקו או ישתנו עובדות. תוספות ושינויים אלו יכולים לגרום להפעלות נוספות של חוקים או לביטולן של הפעלות קיימות. לפיכך, ייתכנו מצבי סתירה (Conflict resolution) שפתרונם מוגדר על פי מדיניות (הניתנת לבחירה מראש).

דוגמאות למנועי חוקים
--------------------

* מנוע חוקים מבוסס ג'אווה JESS
* מנוע CLIPS - גרסה קודמת של JESS שנכתבה בשפת C
מנוף מים למילוי קטרי קיטור של תחנת הרכבת יפו. בעבר, היה ניתן לראות אותו במתחם מוזיאון בתי האוסף
מנוף מים למילוי קטרי קיטור של תחנת הרכבת בתיר.
עובדי רכבת ישראל לומדים להשתמש בברז מים למילוי קטרי קיטור, 1948.
**מנוף מים לקטרי קיטור** היה מתקן ששימש למילוי כמות גדולה של מים לדוד של קטר קיטור. קטרי קיטור צרכו כמויות גדולות של מים, לכן ברזי מים היו חלק חיוני בכל תחנת רכבת. מנופי מים היו ממוקמים בדרך כלל בקצה הרציף, כך שניתן היה למלא מים במהלך עצירה או המתנה בתחנה.

סקירה כללית
-----------

בדרך כלל, מנופי מים מורכבים מצינור פלדה זקוף בגודל של כ-8 to 12 אינץ' (0.20 to 0.30 מטרים) בקוטר עם צינור אופקי מסתובב המחובר לקצהו העליון כדי ליצור זרוע מסתובבת. הזרוע המסתובבת מתוכננת בדרך כלל להיות במצב המקביל למסילות כאשר אינו בשימוש. מנופי מים תוכננו לספק עד 10 מטר מעוקב (2,600 גלון) של מים לדקה.

אספקת מים
---------

באזורים הררים, ניתן היה לסכור נחלים ונהרות ולהזרים מים על ידי כוח הכבידה אל מנוף המים. באזורים שטוחים מים היו נאגרים במיכל ליד המנוף ומוזרמים אליו. מיכלי מים יכולים להיות בנפח מ-190 מטר מעוקב (50,000 גלון) עד ליותר מ-757 מטר מעוקב (200,000 גלון). במקרים מסוימים השתמשו בבאר על מנת לספק את המים למיכל.

לפעמים, כאשר מים היו קשים, היה צורך לטפל בהם. כיוון שמים קשים גרמו להצטברות אבנית בחלק הפנימי של דוד הקטר. האבנית המצטברת על משטחי העברת חום יוצרת שכבת בידוד בין המתכת של תא שריפה ומי הדוד. זה גרם למתכת להתחממות יתר או לחלודה מוגברת, בלאי מוגבר ולבסוף לכשל.

מנופי מים בישראל
----------------

מנופי מים היו בשימוש רחב בארץ ישראל בתקופת קטרי קיטור. עם השלמת המעבר של רכבת ישראל לקטרי דיזל בשנת 1959 הופסק השימוש במנופי מים, והם, כמעט כולם, פורקו. היום בישראל נשארו מנופי מים בודדים והם נשמרים במסגרת שימור מורשת הרכבת.
  

רשימת מנופי מים שהשתמרו בישראל: 

* מנוף מים של תחנת הרכבת יפו
* מנוף מים של תחנת הרכבת בתיר
* מנוף מים של תחנת הרכבת לוד (בסוף הרציף 1/2)
* שני מנופי מים של תחנת הרכבת חיפה מזרח (האחד בפינה הצפונית של מתחם מוזיאון הרכבת והשני מאחרי בניין אולם ב' בצד הדרום-מערבי של המתחם)

קישורים חיצוניים
----------------

ויקישיתוף מדיה וקבצים בנושא **מנוף מים** בוויקישיתוף
**סטיבן מהרדאד בית-אשור** (באנגלית: **Steven Mehrdad Beitashour**, בפרסית: **استیون مهرداد بیت‌آشور**; נולד ב-1 בפברואר 1987) הוא כדורגלן אמריקאי-איראני המשחק בקולורדו ראפידס מה-MLS.

קריירת מועדונים
---------------

בית-אשור התחיל את הקריירה שלו בקבוצה של תיכון ללאנד מסן חוזה. לאחר שסיים את לימודיו בתיכון, הצטרף לקבוצה המייצגת את אוניברסיטת סן דייגו. בשנת 2010 נבחר על ידי סן חוזה ארת'קווייקס במקום ה-30 בדראפט ה-MLS. ב-10 באפריל 2010 הוא ערך את הופעת הבכורה שלו בליגה בניצחון 1-2 נגד שיקגו פייר ב-24 באפריל 2010 הבקיע את שער הבכורה שלו בקריירה נגד צ'יבאס. בשנת 2012 זכה עם המועדון במגן האוהדים.

ב-27 בינואר 2014 חתם בונקובר וייטקאפס. ב-8 במרץ ערך את הופעת הבכורה שלו בליגה נגד רד בול ניו יורק, ובמשחק זה הוא בישל שער אחד. ב-10 באוקטובר זכה עם המועדון בגביע קסקאדיה.

בינואר 2018 חתם במועדון הכדורגל לוס אנג'לס.

ב-19 בספטמבר 2020, בית-אשור חתם בקולורדו ראפידס.

קריירה בינלאומית
----------------

בית-אשור נולד בארצות הברית להורים איראנים ולכן היה זכאי לדרכון איראני. למרות זאת, באוגוסט 2012 זומן לסגל נבחרת ארצות הברית לקראת משחק ידידות נגד מקסיקו אך הוא לא זכה לדקות משחק. ב-5 באוקטובר 2013 זומן לסגל הנבחרת לקראת המשחק נגד תאילנד במוקדמות גביע אסיה בכדורגל 2015. ב-15 באוקטובר הוא ערך את הופעת הבכורה שלו בנבחרת במשחק שנגמר בניצחון 1-2 לטובת איראן. ביוני 2014 נכלל בסגל הנבחרת לקראת מונדיאל 2014.

תארים
-----

סן חוזה ארת'קווייקס
* מגן האוהדים: 2012
* גביע המורשת: 2012

ונקובר וייטקאפס
* גביע קסקאדיה: 2014

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סטיבן בית-אשור** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ה-MLS

| **נבחרת איראן – מונדיאל 2014** |
| --- |
| 1 אחמדי • 
2 היידארי • 
3 חאג'-ספי • 
4 חוסייני • 
5 סדקי • 
6 נקונם • 
7 שוג'אעי • 
8 ר. חקיקי • 
9 ג'האנבח'ש • 
10 אנסארי-פרד • 
11 הדאדיפאר • 
12 חקיקי •
13 מחיני • 
14 טיימוריאן •
15 מוטאזרי •
16 קוצ'אן-נז'אד •
17 אלנמח •
18 רחמני •
19 בייקזאדך •
20 בית-אשור •
21 דז'אגה •
22 דאוורי •
23 פולאדי •
מאמן: קיירוש | איראןאיראן |
**אוטה טייסן ברהה** (בדנית: **Otte Thygesen Brahe**) ‏ (2 באוקטובר 1518 - 9 במאי 1571) היה אציל דני, בן לאחת המשפחות המשפיעות ביותר בדנמרק באותה התקופה. אוטה ידוע במיוחד כאביו של האסטרונום טיכו ברהה ובשל האחוזה שייסד - טירת קנוטסתורפ. היה אביר מסדר הפיל.

חיי משפחה
---------

אוטה נולד ב-2 באוקטובר 1518 בטוסתרופ לטי ברהה וסופי ראד.
אוטה נשא לאישה את באטה בילה בשנת 1544. גם באטה הייתה אצילה דנית ממעמד זהה לזה של אוטה, ולשניים היו חוות, יערות ואדמות רבות בערים דניות כגון קופנהגן. את הטירה בנה במאה ה-16 ובנייתה נשלמה בשנת 1550.

### ילדיו של אוטה

* ליזבת' ברהה - נולדה ב-10 בספטמבר 1545 בטירת קנוטסתורפ. נישאה ל'*ויטסקול קלוסטר*. נפטרה ב-30 באוקטובר 1563.
* מרגרט ברהה - נולדה ב-1545 בטירת קנוטסתורפ.
* טי ברהה - נולד ב 14 בדצמבר 1546 בטירת קנוטסתורפ. נפטר ב 24 באוקטובר 1601. נחטף ושינה את שמו **לטיכו**.
* נילס ברהה - נולד ב-15 בדצמבר 1546 בטירת קנוטסתורפ. נפטר בטרם מלאו לו שבעה ימים.
* סטין ברהה - נולד ב-21 בדצמבר 1547 בסקונה. נפטר ב-11 באפריל 1620.
* מרין ברהה - נולדה ב-5 במאי 1549 בטירת קנוטסתורפ.
* אקסל ברהה - נולד ב-28 במאי 1550 בטירת קנוטסתורפ. נפטר ב-14 באוגוסט 1616.
* מרגרטה ברהה - נולדה ב-22 באוקטובר 1551 בטירת קנוטסתורפ. נפטרה ב-10 במרץ 1614.
* קירסטן ברהה - נולדה ב-26 באוקטובר 1552 בטירת קנוטסתורפ. נפטרה ב-1 במאי 1566.
* יורגן אוטסן ברהה - נולד ב-19 בפברואר 1544 בטירת קנוטסתורפ. נפטר ב-4 בפברואר 1601.
* קנוד ברהה - נולד ב-24 באוגוסט 1555 בטירת אלבורגוס. נפטר ב-3 בפברואר 1615.
* סופי ברהה - נולדה ב-1556 נפטרה ב-1643.

טיכו נולד בטירת קנוטסתורפ, שבסקונה דנמרק (כיום דרום שוודיה) בשם **טיגה אוטסן ברהה**.
כשהיה בן שנתיים, בשנת 1548, נחטף בידי דודו יורגן ברהה ונלקח לטירת טוסתרופ וכשהייה נער שינה את שמו ל**טיכו**.
ישנה סברה שטוענת כי אוטה הבטיח לאחיו שהיה חשוך ילדים את אחד מבניו, הזמן עבר ואוטה לא עמד בהבטחתו ולכן יורגן החליט לפעול וחטף את טיכו. אף על פי שבנם נחטף, אין עדויות כי אוטה ברהה ואשתו התאמצו להשיב אליהם את בנם.

אוטה לא רצה שחמשת בניו יבזבזו את זמנם וילמדו לטינית, אלא רצה שיגדלו להיות שרי צבא. הוא דאג לאמן את בניו בלחימה בחרב וסייסות.

חייו הפוליטיים
--------------

כאמור, אוטה היה בן למשפחה מבוססת ביותר באליטה הדנית. מתוקף מעמדו הרם וכדי להרחיב את טירתו שרף את יבוליהם של 7 איכרים והבריח אותם אל היער. אוטה היה בן ברית קרוב של מלך דנמרק ומאוחר יותר הפך להיות מושל הלסינבורג (כנראה בהשפעתו של פדר אוקס). משנת 1563 היה אוטה לאוליגרך, אחד מ-20 אנשים ששלטו בדנמרק.

מותו
----

בסוף שנת 1570 אוטה חלה מאוד ומת במאי 1571. בעזבונו של אוטה הייתה טירת קנוטסתורפ, 500 חוות, 60 קוטג'ים 14 טחנות קמח ובתים בקופנהגן.

ראו גם
------

* באטה בילי
* טיכו ברהה
* טירת קנוטסתורפ

לקריאה נוספת
------------

* ג'. ל. אי. דרייר, **Tychonis Brahe Dani Opera Omnia**

קישורים חיצוניים
----------------

ויקישיתוף מדיה וקבצים בנושא **אוטה ברהה** בוויקישיתוף
* אוטה ברהה
**חנה הירש** (5 באפריל 1933 - 28 בפברואר 1994) הייתה היועצת המשפטית של משטרת ישראל (1974–1991) והקצינה הראשונה בדרגת ניצב.

חייה
----

הירש נולדה ברחובות וגדלה בכפר ביל"ו. אביה, יצחק חסקין, היה גזבר הסתדרות העובדים הכללית. היא למדה ביסודי בבית הספר לילדי עובדים ברחובות. בסיום לימודיה התיכוניים, בתיכון חדש בתל אביב, הייתה הירש פטורה משירות צבאי עקב נכות אך החלה לעבוד בשירות הביטחון הכללי. לאחר מכן החלה בלימודי משפטים בבית הספר הגבוה למשפט וכלכלה בתל אביב והוסמכה לעריכת דין בשנת 1961, לאחר שהתמחתה אצל עורכי הדין ישראל לוין, שופט בדימוס, ויעקב בר-אור, פרקליט מחוז תל אביב.

בשנת 1962 התגייסה הירש למשטרת ישראל והחלה לשרת כעוזרת ליועץ המשפטי. בין השנים 1969–1972 שימשה יועצת לענף החקירות במחוז תל אביב והייתה לאישה הראשונה בעלת דרגת סגן ניצב.

בשנת 1974 מונתה הירש ליועצת המשפטית של משטרת ישראל ומשרד המשטרה ובסוף 1974 הועלתה לדרגת ניצב משנה. כהונתה נמשכה עד לפרישתה, במשך 17 שנים ותחת כהונתם של ארבעה שרי משטרה ושישה מפקחים כלליים. באפריל 1977 היא הייתה לאישה הראשונה לקבל דרגת תת-ניצב ובשנת 1989 מונתה על ידי המפכ"ל דוד קראוס, במקביל לתפקידה, לנשיאת בית הדין המשטרתי לערעורים והייתה לקצינה הראשונה בדרגת ניצב. בתקופתה הגדיל מערך הייעוץ המשפטי של המשטרה את היקף פעילותו ומספר עורכי הדין בו הוכפל. לשכתה התייחדה בהיותה מורכבת לאורך מרבית התקופה מנשים בלבד.

לאחר נישואיה בראשית 1953, עברה עם בעלה, שאול הירש, להתגורר באילת והייתה מתושבי העיר הראשונים (בשנים 1953–1955). אם לשני בנים, ד"ר גדעון הירש, שהיה מנכ"ל הוועד למלחמה באיידס ועו"ד ארנון הירש.

ב-28 בפברואר 1994 שמה הירש קץ לחייה.

קישורים חיצוניים
----------------

* נורית ארד, הגברת הראשונה של המשטרה, דבר, 19 באפריל 1971
* נעמי לויצקי, גברת הברזל, כותרת ראשית, 16 בדצמבר 1987

הערות שוליים
------------

1. ↑  הוסמכו 72 עורכי דין חדשים, חרות, 6 באוקטובר 1961
2. ↑  ישראל כהן, מושבניקית - יועצת משפטית של המשטרה, דבר, 24 ביוני 1974
3. ↑  7 קציני משטרה בכירים הועלו בדרגה, מעריב, 2 בדצמבר 1974
4. ↑  ניצב משנה חנה הירש (תמונה), דבר, 5 באפריל 1977
5. ↑  יוסי לוי, חנה הירש - הראשונה בדרגת ניצב, מעריב, 7 במאי 1989
6. ↑  נרשמו לנישואין, הצופה, 24 בנובמבר 1952
**אוטאריטוס** היה מנהיג גאלי ממנהיגי מרד השכירים בקרתגו. נשבה ונצלב לאחר קרב משור.

ביוגרפיה
--------

לא ידוע דבר אודות חייו המוקדמים של אוטאריטוס פוליביוס מכנה אותו "אוטאריטוס מנהיג הגאלים",

לאחר כישלונו של ספנדיוס בקרב מקאר ערק אל מחנה הקרתגים נארוואס הנומידי יחד עם 2,000 פרשים והצטרף אל מחנהו של חמלקרת ברקה זה האחרון קיבל אותו בכבוד ואף נתן לו את בתו לאשה ספנדיוס חשש שיחס זה יעודד עריקות נוספות על כן נאם בפני החיילים על כך שכל נדיבותו של חמלקרת אינם אלא תכסיס אולם דבריו לא עשו רושם רב על השומעים כיוון שהללו דיברו בשלל שפות ורק השפה הפונית הייתה מובנת לכולם אולם ספנדיוס הקמפני לא שלט בה כראוי אז החל לנאום אוטאריטוס הוא הכריז שכעת לא נותר מוצא אחר ויש להילחם מעתה ללא רחמים ולהרוג כל שבוי כמו כן הציע להוציא להורג את הנציג הקרתגי השבוי גיסקו דבריו עשו רושם עז גיסקו ועמיתיו הובלו אל מחוץ למחנה שם נרצחו באכזריות והושלכו לבור כנקמה הכריז חמלקרת כי מעתה ואילך כל שבוי יש להשליך אל רגלי הפילים

אותו זמן השלימו מאתוס וספנדיוס את כיבוש אוטיקה והיפקארה. והחלו לצור על קרתגו עצמה, חמלקרת יחד עם מצביא נוסף בשם חניבעל, החלו לנתק את דרכי האספקה שלהם, ואילצו את ספנדיוס זארזאס ואוטאריטוס יחד עם 50,000 איש לסגת מהמצור. ספנדיוס השתדל להימנע מקרבות במישור פתוח, מכיוון שחשש מהפילים של חמלקרת. על כן נכנס עם חייליו למצר שפוליביוס מכנה "משור", על שום צורתו המשוננת. חמלקרת דאג מראש לחסום את דרכי היציאה, וגרם לשכירים רעב חמור שהכריח אותם לבסוף להיכנע. ספנדיוס הגיע להסכם עם חמלקרת, לפיו הקרתגים יוכלו להרוג אותו, את זארזאס, את אוטאריטוס, ועוד שבעה מפקדים לפי בחירתו. אולם השכירים שלא ידעו על ההסכם חשבו שרימו אותם, ומיהרו לאחוז בנשק. חמלקרת הקיף אותם בפילים ופרשים, והרג בהם 40,000. ביניהם אוטאריטוס, וזארזאס. ספנדיוס נלקח בשבי, ונצלב מאוחר יותר במהלך קרב תוניס.

אוטאריטוס בתרבות
----------------

אוטאריטוס הוא אחד הדמויות ברומן ההיסטורי של גוסטב פלובר, "שלמבו".

לקריאה נוספת
------------

* פוליביוס, **היסטוריה**. כרך ראשון - ספרים א-ו. תרגם וכתב מבואות בנימין שימרון. ירושלים, מוסד ביאליק, תשנ"א (1991).

הערות שוליים
------------

1. ↑  פוליביוס, ספר ראשון, 84.
2. ↑  פוליביוס, ספר ראשון, 78.
3. ↑  שפת קרתגו. ידועה כיום בשם "פונית חדשה". שפת האם שלה, צידונית, קרובה מאוד לעברית.
4. ↑  פוליביוס, ספר ראשון, 80.
5. ↑  דיודורוס, ספר 25, 3.
6. ↑  פוליביוס, ספר ראשון, 85.
7. ↑  תרגם לעברית אריה חשביה, הוצאת לדורי, 1967

|  |  |
| --- | --- |
| בקרת זהויות עריכת הנתון בוויקינתונים | 
* GND: 1259332527

 |
**פלורן סינמה פונגול** (בצרפתית: **Florent Sinama Pongolle**, נולד ב-20 באוקטובר 1984 בסן-פייר, ראוניון) הוא כדורגלן עבר צרפתי ששיחק בעמדת החלוץ.

קריירת מועדונים
---------------

אחרי שהתחיל לשחק באקדמיית הנוער של המועדון הצרפתי לה הבר, נרכש פונגול על ידי ליברפול בשנת 2001, יחד עם בן דודו אנתוני לה טאלק, על ידי המאמן ז'ראר הוייה. הוייה התרשם מכישוריו של פונגול, לאחר שהציג יכולת טובה מאוד במהלך אליפות אירופה לנבחרות עד גיל 16, ואליפות העולם לנבחרות עד גיל 17 ב-2001. בטורניר אליפות העולם לנבחרות נערים, פונגול זכה בתואר השחקן המצטיין, ויחד עם נבחרת צרפת הצעירה זכו בתואר. למרות שנרכש על ידי ליברפול, נשאר פונגול לשחק בלה האבר למשך שנתיים כמושאל.

אחרי שחזר לליברפול, פונגול הפגין את יכולת הכיבוש הטובה שלו לאחר שכבש שערים רבים וחשובים עבור קבוצתו, ביניהם שערים חשובים במסגרת גביע ה-FA בעונת 2005-2006 נגד לוטון טאון, שסייעו לליברפול לזכות בסיום העונה בגביע, כמו גם שער חשוב נגד ריאל בטיס הספרדית באותה העונה. ב-31 בינואר 2006, פונגול הושאל למועדון הפרמייר ליג בלקברן רוברס, עד לסיום אותה העונה.

ב-30 באוגוסט 2006, סינמה פונגול חתם על חוזה לעונה אחת במועדון הספרדי רקראטיבו ולבה, עם אפשרות להארכה של שנתיים. ב-4 במאי 2007, המועדון האנדולסי, הכריז שפונגול חתם בשורותיו על מימוש הארכת חוזהו עד לשנת 2011, תמורת 4 מיליון אירו. במהלך שתי עונותיו ברקראטיבו סיים פונגול כמלך השערים של הקבוצה, עם 12 כיבושים בעונתו הראשונה, ו-10 בשנייה.

ב-2 ביולי 2008, סינמה פונגול חתם על חוזה לארבע שנים במדי אתלטיקו מדריד, תמורת סכום של כ-10 מיליון אירו. למרות שהובא כמחליף לחלוצי ההרכב של המועדון דייגו פורלאן וסרחיו אגוארו, פונגול נהנה מפציעתו של האורוגוואי וכבש 4 שערים בחמשת משחקיו הראשונים בקבוצה. מאוחר יותר, הוא זכה לדקות משחק כקשר קיצוני בשל פציעתו ומספר הרחקות שספג קפטן המועדון מקסי רודריגז.

ב-5 בספטמבר 2012 חתם לשנתיים ברוסטוב. ערך את הופעת הבכורה שלו במדי הקבוצה ב-16 בספטמבר בניצחון 0:1 על דינמו מוסקבה. ב-23 בספטמבר סינמה הבקיע את שערו הראשון במדי רוסטוב בהפסד 3-1 מספרטק מוסקבה.

נבחרת לאומית
------------

לזכותו של פונגול הופעה 1 במדי נבחרת צרפת הבוגרת בשנת 2008.

תארים
-----

קבוצתיים
* גביע העולם עד גיל 17 - 2001 (צרפת עד-17)
* ליגת האלופות - 2004/05 (ליברפול)
* הסופר קאפ האירופי - 2004/05 (ליברפול)
* הגביע האנגלי - 2005/06 (ליברפול)

אישיים
* הכדורגלן המצטיין בגביע העולם עד גיל 17 - 2001
* מלך השערים בגביע העולם עד גיל 17 - 2001

קישורים חיצוניים
----------------

ויקישיתוף מדיה וקבצים בנושא **פלורן סינמה פונגול** בוויקישיתוף
* פלורן סינמה פונגול, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* סטטיסטיקות ופרופיל באתר התאחדות הכדורגל הרוסית (ברוסית)
* דף השחקן באתר הרשמי של רוסטוב (ברוסית)
**פלורידכרוס** (שם מדעי: *Floridachoerus*; מילולית: "חזיר פלורידה") הוא סוג של פקארי נכחד אשר חי באמריקה הצפונית בתחילת המיוקן שלפני 20.43 עד 15.97 מיליון שנה מזמננו. בעבר היה ידוע בשמות אחרים, ביניהם: *Marshochoerus* ו-*Desmathyus*.

המאובנים של פקארי זה התגלו במחוז גילטשיר (Gilchrist County) שבפלורידה ובמחוז ניוטון (Newton County) בטקסס, כשמרבית המאובנים התגלו בשטחי תצורות אלצ'ואה (אנ'). ידוע בסוג מין בודד – *Floridachoerus olseni*, שנקרא לכבוד החוקר סטנלי ג'יי אולסן, חוקר בכיר לשכבר באוניברסיטת הווארד.

השרידים שלו ידועים מתצורות של אבן חול ואבן גיר, מה שמרמז שהיה בעבר נהר או בולען באזור, מה שגרם לממצאים להתאבן בתוכם. לצידו התגלו שרידים של טורפים שונים, של סוסיים, קרנפיים וגמליים וכן הדיאודון האימתני וגם כמה פקארים נכחדים נוספים מהסוגים: *Marshochoerus* ו-*Hesperhys*.

במראהו כנראה דמה לפקארי הצווארון המודרני ואולי חי בחבורות קטנות לאורך דרום ארצות הברית.

קישורים חיצוניים
----------------

ויקישיתוף מדיה וקבצים בנושא **פלורידכרוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  White, T. E. 1942. The Lower Miocene mammal fauna of Florida. Bulletin of the Museum of Comparative Zoology 92(1):1-49
המונח "פלורין" מפנה לכאן. לערך העוסק בהילך החוקי של ארובה, ראו פלורין ארובי.
פלורין זהב מ-1347. פלר דה ליס בצד אחד (משמאל) ויוחנן המטביל מצידו השני (מימין)
**פלורין איטלקי** או, פשוט, **פלורין** (באיטלקית: **Fiorino**, מילולית: פרח קטן) היה מטבע שנטבע בפירנצה בין השנים 1252 ו-1523. בתקופה זו היה המטבע, יחד עם הדוקט הוונציאני (שהיה שווה-ערך לו), הילך חוקי בכל רחבי אירופה. היה זה ההילך הראשון ממנו נטבעה כמות מספיק גדולה של מטבעות, שאיפשרה הפיכתו לבעל משמעות בכלכלה העולמית. תפוצתם של סניפי בנקים מפירנצה ברחבי העולם הפכו את המטבע להילך העיקרי בסחר הבינלאומי. ערכו של המטבע ועיצובו כמעט ולא השתנו לאורך השנים. פלורין זהב (fiorino d'oro) היה עשוי מ-54 גריין זהב טהור. המטבע שימש כתקן, אמת מידה אחידה לחליפין וערכם של מטבעות שונים נקבע ביחס אליו. כך, בעוד שבשעת הפקתו היה שוויו זהה ללירת כסף אחת, ב-1500 שולמו תמורתו שבע לירות, דבר המשקף את קצב האינפלציה. 

במהלך המאות ה-14 וה-15 טבעו כ-150 ישויות מדיניות שונות באירופה גרסה משלהן לפלורין. בהן הפורינט של ממלכת הונגריה, הגילדר ההולנדי (ששמו קוצר מ"פלורין זהב", guilder florin בהולנדית, ל-"מוזהב" בלבד), הגולדן של נסיכויות גרמניה השונות ושל אוסטריה, הזלוטי הפולני (שגם פירוש שמו הוא "מוזהב") ועוד. מדינות קולוניאליות אלה טבעו גרסאות מקומיות של פלורין במושבותיהן מעבר לים. במאה ה-15 אומץ ה"רייכסגולדן" (גרמנית: Reichsgulden) כהילך החוקי של האימפריה הרומית הקדושה.

פורינט הונגרי מהמאה ה-15, לסלו הקדוש בצד שמאל ושלט האצולה של ממלכת הונגריה מימין
על המטבע הפלורנטיני המקורי נטבעו פלר דה ליס (פרח החבצלת, שהקנה למטבע ולעיר פירנצה את שמם) בצד אחד ודמותו של יוחנן המטביל, עוטה אדרת שיער, בצדו השני. במהדורות שונות הוחלף ה"פלר דה ליס" בסמל הרלדי של הישות המנפיקה. גם דמותו של יוחנן המטביל הוחלפה בגרסאות מקומיות לקדוש הפטרון של הישות המנפיקה, כגון לסלו הקדוש, מלכהּ של הונגריה ופטרונה על הפורינט.

לקריאה נוספת
------------

* The economy of Renaissance Florence מאת Richard A. Goldthwaite

קישורים חיצוניים
----------------

ויקישיתוף מדיה וקבצים בנושא **פלורין איטלקי** בוויקישיתוף
* כלכלת פירנצה (באנגלית)

הערות שוליים
------------

1. ↑  על מנת לסבר את האוזן, בערכי אפריל 2010 שווי כמות זהב זו היא כ-130 דולר ארצות הברית
2. ↑  לירות הכסף היו הבסיס לכלכלה היום-יומית של פירנצה
**אוסביוס** (בלטינית: **Eusebius**; נפטר ב-17 באוגוסט 309 או 310) היה בישוף רומא (האפיפיור) מ-18 באפריל עד מותו ב-309 או 310.

כהונתו נמשכה ארבעה חודשים, ולאחר מהומות בכנסייה שהובילו למעשי אלימות, גורש על ידי קיסר רומא מקסנטיוס, בשל מחלוקות שעורר כשהחליט על חומרת הצעדים נגד נוצרים שנטשו את דתם תחת הרדיפות נגדם.

אוסביוס תמך בעמדת הכנסייה, שנוצרים שהתכחשו לנצרות בזמן רדיפות דקיוס (המכונים "לפסי", lapsi), לא יורחקו לעד מהקהילה הנוצרית, אך יוכלו לשוב עליה רק לאחר שיחזרו בתשובה שלמה. גישה זו נתקלה בהתנגדות מצד סיעה של נוצרים רומאים שבראשם עמד אדם בשם הראקליוס. יוהאן פטר קירש (אנ') מאמין שהראקליוס היה מנהיגה של סיעת "לפסי" שדרשה ש"לפסי" דוגמתם יושבו מיידית לכנסייה, בלא כל צעד מצדם. מקסנטיוס הגלה את שניהם.

אוסביוס נפטר בגלות בסיציליה, ונקבר בקטקומבות ברומא. האפיפיור דמסוס הראשון הציב אפיטף בעל שמונה הקסמטרים על קברו בשל מעשיו כאפיפיור בהגנתו על המשמעת הכנסייתית והגלות שסבל בשל כך.

קישורים חיצוניים
----------------

ויקישיתוף מדיה וקבצים בנושא **אוסביוס** בוויקישיתוף
* אוסביוס, באתר אנציקלופדיה בריטניקה (באנגלית)
* אוסביוס, באתר "Find a Grave" (באנגלית)

הערות שוליים
------------

1. 1 2  Kirsch, Johann Peter. "Pope St. Eusebius." The Catholic Encyclopedia**. Vol. 5. New York: Robert Appleton Company, 1909**.

|  |  |  |
| --- | --- | --- |
| **הקודם**:**מרקלוס הראשון** | **אפיפיור(רשימת האפיפיורים)** | **הבא**:**מילטיאדס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397421205171
* GND: 119222612
* ISNI: 0000 0000 1386 0983
* LCCN: nb2007022584
* NKC: kup19980000025765
* ULAN: 500355688
* VcBA: 495/43465
* VIAF: 37721887
* WorldCat: lccn-nb2007022584

 |